ନୂଆଦିଲ୍ଲୀଃ ଆଜିକାଲି ଦେଶରେ ଧାର୍ମିକ ବିବାଦ ଏବଂ ହିଂସାର ଅନେକ ମାମଲା ସାମ୍ନାକୁ ଆସୁଛି। ଏହି ସମୟରେ, ଉତ୍ତରପ୍ରଦେଶରୁ ଆଉ ଏକ ସମାନ ମାମଲା ସାମ୍ନାକୁ ଆସିଛି ଯେଉଁଥିରେ ଜଣେ ବ୍ୟକ୍ତି ଧାର୍ମିକ ଭାବନାକୁ ଆଘାତ ଦେଇଥିବା ଅଭିଯୋଗ ହୋଇଛି। ଏହି ବ୍ୟକ୍ତିଜଣଙ୍କ ହିନ୍ଦୁ ଦେବତାମାନଙ୍କର ଚିତ୍ର ଧାରଣ କରିଥିବା କାଗଜରେ ଚିକେନ୍ ବିକ୍ରି କରୁଥିବା ଅଭିଯୋଗ ହୋଇଛି। ଯାହାଫଳରେ ଉତ୍ତରପ୍ରଦେଶ ପୋଲିସ ଅଭିଯୁକ୍ତଙ୍କୁ ଗିରଫ କରିଛି।
ପହଞ୍ଚିଥିଲା। ଯେତେବେଳେ ଅଭିଯୁକ୍ତଙ୍କ ଦୋକାନକୁ ଯାଞ୍ଚ କରିବାକୁ ପୋଲିସ ପହଞ୍ଚିଥିଲା, ସେତେବେଳେ ଏହି ବ୍ୟକ୍ତି ପୋଲିସ ଟିମ୍ ଉପରେ ଆକ୍ରମଣ କରିଥିବା ମଧ୍ୟ ଅଭିଯୋଗ ହୋଇଥିଲା। ଧାର୍ମିକ ଭାବନାକୁ ଆଘାତ ଦେଇଥିବାରୁ ପୋଲିସ ଏହି ବ୍ୟକ୍ତିଙ୍କୁ ଗିରଫ କରିଥିଲା।
ନୂଆଦିଲ୍ଲୀଃ ଛତିଶଗଡରେ ଜାତିର ପିତା ମହାତ୍ମା ଗାନ୍ଧୀଙ୍କୁ ଅପମାନଜନକ ଶବ୍ଦ କହିଥିବା କାଲିଚରନ୍ ମହାରାଜଙ୍କୁ ରାୟପୁର ପୋଲିସ ଗିରଫ କରିଛି। କାଲିଚରନ୍ କୁ ଧରିବା ପାଇଁ ରାୟପୁର ପୋଲିସର ତିନୋଟି ଟିମ୍ ପଠାଯାଇଥିଲା। ମହାରାଷ୍ଟ୍ର, ମଧ୍ୟପ୍ରଦେଶ ଏବଂ ଦିଲ୍ଲୀକୁ ଦଳ ପଠାଯାଇଥିଲା। ଆଜି ଭୋର ୪ ଟାରେ ରାୟପୁରର ବାଗେଶ୍ୱର ଧାମ ନିକଟରେ ଏକ ୭ ଜଣିଆ ପୋଲିସ ଟିମ୍ କାଲିଚରନଙ୍କୁ ଗିରଫ କରିଥିଲେ।
ଉଲ୍ଲେଖ ଯୋଗ୍ୟ ଯେ, ଡିସେମ୍ବର ୨୬ ତାରିଖ ସନ୍ଧ୍ୟାରେ ରାୟପୁରର ଧର୍ମ ସଂସଦରେ କାଲିଚରନ୍ ଜାତିର ପିତା ମହାତ୍ମା ଗାନ୍ଧୀଙ୍କୁ ଅପମାନିତ କରିଥିଲେ। ଏହା ପରେ କାଲିଚରନ୍ ନିଜେ ଟ୍ରେନ୍ ଯୋଗେ ଛତିଶଗଡରୁ ପଳାଇ ଯାଇଥିଲେ। ପରଦିନ କାଲିଚରନ୍ ଏକ ଭିଡିଓ ରିଲିଜ୍ କରି ସେ ଏଥିପାଇଁ ଅନୁତପ୍ତ ନୁହନ୍ତି ବୋଲି କହିଥିଲେ। ଏହି ଭିଡିଓ ପରେ ପୋଲିସର ସାଇବର ସେଲ୍ ଟିମ୍ ଏହି ଭିଡିଓର ଅନୁସନ୍ଧାନ କରିଥିଲା।
କାଲିଚରନର ଏହି ଭୁଲ ତାଙ୍କ ବ୍ୟକ୍ତିଗତ ଠିକଣାର ରହସ୍ୟ ଉନ୍ମୋଚନ କରିଥିଲା। ବାସ୍ତବରେ ସେ ଛତରପୁର ପଲ୍ଲଭି ଗେଷ୍ଟ ହାଉସରୁ ଏହି ଭିଡିଓ ରିଲିଜ କରିଥିଲେ। ଫୋନର ଶେଷ ଅବସ୍ଥାନ ମଧ୍ୟ ଖଜୁରାହୋରେ ପୋଲିସ ପାଇଥିଲା। ତେଣୁ ଗିରଫ ପାଇଁ ତିନିଟି ଭିନ୍ନ ଭିନ୍ନ ଟିମ୍ ପଠାଯାଇଥିଲା। ପୋଲିସ ସୂତ୍ରରୁ ପ୍ରକାଶ ଯେ ,ସେ ରାୟପୁରରୁ ଫେରାର ହେବା ପରେ କାଲିଚରନଙ୍କ ଫୋନ ବନ୍ଦ ହୋଇଯାଇଥିଲା। କିନ୍ତୁ ପୁଣିଥରେ ମଧ୍ୟପ୍ରଦେଶର ଖଜୁରାହୋରେ କାଲିଚରନଙ୍କ ଫୋନ୍ ଅନ୍ ହୋଇଥିଲା। ଏହା ପରେ ପୁଣି ଫୋନ୍ ବନ୍ଦ ହୋଇଯାଇଥିଲା। ପଲ୍ଲଭି ଗେଷ୍ଟ ହାଉସ ଠାରୁ ୨୫ କିଲୋମିଟର ଦୂରରେ ଥିବା ଏକ ଘରୋଇ କୋଠରୀରେ ରହୁଥିଲେ। ଅର୍ଥାତ୍ ଗିରଫ ହେବାର ଭୟରେ କାଲିଚରନ୍ ମଧ୍ୟପ୍ରଦେଶରୁ ଫେରାର ହୋଇପାରିନଥିଲେ। ସେଠାରୁ ରାୟପୁର ପୋଲିସ କାଲିଚରନଙ୍କୁ ଗିରଫ କରିଥିଲା।
ନୂଆଦିଲ୍ଲୀଃ ତୃଣମୂଳ କଂଗ୍ରେସ ନେତ୍ରୀ ଶାୟନୀ ଘୋଷଙ୍କୁ ତ୍ରିପୁରା ପୋଲିସ ଗିରଫ କରିଛି। ହତ୍ୟା ଅଭିଯୋଗରେ ଶାୟନୀଙ୍କୁ ଅଗରତାଲାରେ ଗିରଫ କରାଯାଇଛି। ଶାୟନି ଟିଏମସିର ଯୁବା ମୋର୍ଚ୍ଚାର ରାଜ୍ୟ ସଭାପତି। ପଶ୍ଚିମ ତ୍ରିପୁରାର ଅତିରିକ୍ତ ଏସପି ବିଜେ ରେଡ୍ଡୀ କହିଛନ୍ତି ଯେ, ପ୍ରାଥମିକ ପ୍ରମାଣ ଆଧାରରେ ତାଙ୍କୁ ଗିରଫ କରାଯାଇଛି। ତାଙ୍କ ବିରୋଧରେ ଆଇପିସିର ଧାରା ୩୦୭, ୧୫୩ ଅନୁଯାୟୀ ଏକ ମାମଲା ପଞ୍ଜିକରଣ କରାଯାଇଛି।
ଏହାସହ ଶନିବାର ରାତିରେ ତ୍ରିପୁରା ମୁଖ୍ୟମନ୍ତ୍ରୀ ବିପ୍ଲବ କୁମାର ଦେବଙ୍କ ଏକ ବୈଠକରେ ଶାୟନୀ ଘୋଷ ବାଧା ସୃଷ୍ଟି କରିଥିବା ଅଭିଯୋଗ ହୋଇଛି। ସଭାସ୍ଥଳରେ ଶାୟନୀ ଘୋଷ ପହଞ୍ଚି 'ଖେଲା ହୋବେ'ର ସ୍ଲୋଗାନ ଦେଇଥିଲେ। ତୃଣମୂଳ କଂଗ୍ରେସର ସାଧାରଣ ସମ୍ପାଦକ ଅଭିଷେକ ବାନାର୍ଜୀଙ୍କ ଗସ୍ତର ୨୪ ଘଣ୍ଟା ପୂର୍ବରୁ ଘୋଷଙ୍କୁ ଗିରଫ କରାଯାଇଛି।
ତ୍ରିପୁରାରେ ଟିଏମସି ନେତାଙ୍କ ଉପରକୁ ଆକ୍ରମଣ ହୋଇଥିଲା। ଯେତେବେଳେ ଦଳର ନେତା କୁନାଲ ଘୋଷ ସାମ୍ବାଦିକଙ୍କ ସହ କଥା ହେବାକୁ ଆସିଥିଲେ, ସେତେବେଳେ ତାଙ୍କୁ ଆକ୍ରମଣ କରାଯାଇଥିଲା। ଏହି ସମୟରେ କିଛି ସାମ୍ବାଦିକଙ୍କୁ ମଧ୍ୟ ଆକ୍ରମଣ କରାଯାଇଥିଲା। ଏହି ଆକ୍ରମଣ ପରେ ଗିରଫ ହୋଇଥିବା ଟିଏମସି ନେତା ଶାୟାନୀ ଘୋଷଙ୍କୁ ପୋଲିସ ଷ୍ଟେସନରେ ସୁରକ୍ଷିତ ସ୍ଥାନକୁ ନିଆଯାଇଛି।
ସେପଟେ ୧୫ରୁ ଅଧିକ ଟିଏମସି ସାଂସଦଙ୍କ ଏକ ପ୍ରତିନିଧୀ ଦଳ ଆଜି ରାତିରେ ଦିଲ୍ଲୀରେ ପହଞ୍ଚିବେ। ତ୍ରିପୁରାରେ ପୋଲିସର ଅତ୍ୟାଚାରକୁ ନେଇ ସେ କେନ୍ଦ୍ର ଗୃହମନ୍ତ୍ରୀ ଅମିତ ଶାହାଙ୍କ ସହ ଏକ ସମୟ ମାଗିଛନ୍ତି। ଟିଏମସି ସୂତ୍ର ଅନୁଯାୟୀ ଆସନ୍ତାକାଲି ଠାରୁ ସାଂସଦମାନେ ଦିଲ୍ଲୀରେ ଧାରଣାରେ ବସିବେ।
ଚିଲିକାଃ ଘରେ ପଶି ଲାପଟପ ଚୋରି କରିନେଇଥିଲା ଚୋର। ଚୋରକୁ କାବୁ କରି ଗିରଫ କଲା ପୋଲିସ। ଏପରି ଘଟଣା ଘଟିଛି ଖୋର୍ଦ୍ଧା ଜିଲ୍ଲା ବାଲୁଗାଁ ଥାନା ଅନ୍ତର୍ଗତ ଚିଲିକା ରୋଡ଼ରେ।
ସୂଚନା ମୁତାବକ ଚିଲିକା ରୋଡ଼ସ୍ଥିତ ବିକ୍ରମ ଗଜେନ୍ଦ୍ରଙ୍କ ଘରୁ ଗତକାଲି ସଂନ୍ଧ୍ୟାରେ କେହି ଜଣେ ଦୁର୍ବୁତ୍ତ ଏକ ଲାପଟପ ଚୋରି କରି ନେଇଯାଇଥିଲା। ଏ ନେଇ ବିକ୍ରମଙ୍କ ପୁତ୍ର ବିଶ୍ୱଜିତ ଗଜେନ୍ଦ୍ର (୨୪) ବାଲୁଗାଁ ଥାନାରେ ଏକ ଲିଖିତ ଅଭିଯୋଗ ଦାଖଲ କରିଥିଲେ। ଅଭିଯୋଗକୁ ଆଧାର କରି ପୋଲିସ କେସ ନମ୍ବର ୧୮୩/୨୧ ରେ ମାମଲା ରୁଜୁକରି ତଦନ୍ତ ଜାରି ରଖିଥିବାବେଳେ ଆଜି ବାଣପୁର ଅଞ୍ଚଳରୁ ଉକ୍ତ ଲାପଟପ ଚୋରକୁ ଗିରଫ କରିବା ସହ ଚୋରି ହୋଇଥିବା ଲାପଟପକୁ ମଧ୍ୟ ଜବତ କରାଯାଇଛି।
ଗିରଫ ଅଭିଯୁକ୍ତ ଜଣକ ହେଲେ ବାଣପୁର ଅଞ୍ଚଳର ନୌସଦ ମିର୍ଜା (୨୨)। ତେବେ ନୌସଦଙ୍କ ନାମରେ ପୂର୍ବରୁ ବିଭିନ୍ନ ଥାନାରେ ଏକାଧିକ ଅପରାଧିକ ମାମଲା ଥିବାର ପୋଲିସ କହିଛି।
ଲକ୍ଷ୍ନୌଃ ଶାନ୍ତି ଭଙ୍ଗ ଅଭିଯୋଗରେ କଂଗ୍ରେସ ସାଧାରଣ ସମ୍ପାଦକ ପ୍ରିୟଙ୍କା ଗାନ୍ଧୀ ବାଡ୍ରା, ରାଜ୍ୟସଭା ସାଂସଦ ଦୀପେନ୍ଦ୍ର ସିଂ ହୁଡା ଏବଂ ୟୁପି କଂଗ୍ରେସ ମୁଖ୍ୟ ଅଜୟ କୁମାର ଲଲୁଙ୍କ ସମେତ ୧୧ ଜଣଙ୍କ ବିରୋଧରେ ଏଫ୍ଆଇଆର୍ ପଞ୍ଜିକୃତ ହୋଇଛି। ଏହା ପରେ ପ୍ରିୟଙ୍କା ଗାନ୍ଧୀଙ୍କୁ ଗିରଫ କରାଯାଇଛି। ସୀତାପୁର ଜିଲ୍ଲାର ହରଗାଓଁ ପୋଲିସ ଷ୍ଟେସନର ଏସଏଚଓ ଏହି ସୂଚନା ଦେଇଛନ୍ତି।
ସୀତାପୁରର ପିଏସି ଗେଷ୍ଟ ହାଉସ ବାହାରେ କଂଗ୍ରେସ ସମର୍ଥକମାନେ ବିକ୍ଷୋଭ ପ୍ରଦର୍ଶନ ଜାରି ରଖିଛନ୍ତି। ଯେଉଁଠାରେ ଦଳର ନେତା ପ୍ରିୟଙ୍କା ଗାନ୍ଧୀ ବାଡ୍ରାଙ୍କୁ ପୋଲିସ ହେପାଜତରେ ରଖାଯାଇଛି। ଗତକାଲି ପ୍ରିୟଙ୍କା ଲକ୍ଷ୍ମୀପୁର ଖେରୀ ଅଭିମୁଖେ ଯାଉଥିବାବେଳେ ତାଙ୍କୁ ଅଟକ ରଖାଯାଇଛି।
ମୁମ୍ବାଇଃ ଗତକାଲି ରାତିରେ ଅଭିନେତା କରଣ ମେହେରାଙ୍କୁ ପୋଲିସ ଗିରଫ କରିଛି। "ୟେ ରିସ୍ତା କ୍ୟା କହଲାତା ହେ" ସିରିଏଲରେ ନୈତିକ ସିଙ୍ଘାଣିଆ ଭୂମିକାରେ ଅଭିନୟ କରି କରଣ ପ୍ରସିଦ୍ଧ ଲାଭ କରିଥିଲେ। କରଣଙ୍କ ପତ୍ନୀ ତଥା ଅଭିନେତ୍ରୀ ନିଶା ରାୱଲଙ୍କ ଅଭିଯୋଗ ପରେ ପୋଲିସ ଗିରଫ କରିଛି। ନିଶା ଗୋରେଗାଓଁରେ କରଣଙ୍କ ବିରୋଧରେ ଅଭିଯୋଗ କରିଥିଲେ। ଏନେଇ ମୁମ୍ବାଇ ପୋଲିସ କରଣଙ୍କ ନାମରେ କେସ ପଞ୍ଜୀକୃତ କରିଛି।
